Aplicacions per omissió

## Aplicacions per omissió

Lück, Burkhard `<lueck@hube-lueck.de>`

Traductor: Antoni Bella
revisió Plasma 5.8 (10 de gener de 2017)

En aquest mòdul podreu canviar els components per omissió del KDE.

Els components són els programes que s'encarreguen de les tasques bàsiques, com l'emulador de terminal, l'editor de text i el client de correu electrònic. Diferents aplicacions del KDE de vegades necessiten invocar un emulador de la consola, enviar un correu electrònic o mostrar algun text.

Per això mateix, constantment, aquestes aplicacions criden sempre a aquests components. Aquí podeu seleccionar quins programes seran aquests components.

La llista de l'esquerra mostra els tipus de components a configurar:

- Client de correu

- Gestor de fitxers

- Emulador de terminal

- Navegador web

Feu clic al component que voleu configurar. A la part dreta del diàleg hi surten totes les aplicacions disponibles per a aquest servei i podeu seleccionar la vostra preferència per a l'emulador de terminal, editor de text, client de correu, etc.