Data i hora

## Data i hora

McBride, Mike `<no mail>`

Traductor: Antoni Bella
revisió 4.12 (5 de desembre de 2013)

## Data i hora

Podeu utilitzar aquest mòdul per a modificar la data i hora del sistema, utilitzant una convenient interfície gràfica.

### Nota

Atès que aquests valors no sols us afectaran com a usuari, sinó a tot el sistema, haureu de tenir accessos d'administrador del sistema (`root`) per a canviar la data i l'hora del sistema. Si no teniu aquest nivell d'accés, aquest mòdul tan sols us mostrarà els valors actuals i no podreu desar els canvis.

### Data i hora

Si marqueu Estableix la data i hora automàticament sereu capaç de seleccionar un Servidor d'hora a la llista desplegable i tots els altres valors en aquest diàleg restaran desactivats.

### Nota

Les aplicacions rdate o ntpdate s'utilitzen en aquest mòdul per obtenir la data i hora d'un servidor d'hora. Això succeeix quan accediu al KDE, mentre esteu en línia o més tard, quan la connexió a Internet i l'accés als servidors d'hora sigui possible.

Ambdues aplicacions són simples clients NTP que ajusten el rellotge d'un sistema perquè coincideixi amb l'hora obtinguda per la comunicació amb un o més servidors NTP. Això no és suficient, si cal mantenir un rellotge de precisió durant un llarg termini de temps. Sí que ens serà d'utilitat per establir l'hora ocasionalment en màquines que no tenen accés a la xarxa a tota hora, com ara ordinadors portàtils.

Si no podeu utilitzar un servidor d'hora, podeu establir la data utilitzant la part baixa de la pestanya. Simplement escolliu el mes i l'any utilitzant els controls a la part superior del calendari i el dia del mes fent clic en el dia al calendari.

Utilitzeu els controls a la part inferior del calendari per a seleccionar la data actual, introduïu la data en el quadre d'edició o trieu la setmana de l'any a partir de la llista desplegable.

Podeu establir l'hora utilitzant els botons de selecció de valors que hi ha a sota del rellotge analògic. També podeu introduir directament el valor.

### Zona horària

Per establir una nova zona horària, simplement seleccioneu-la a la llista. Utilitzeu el quadre de filtre per a cercar l'Àrea o Regió desitjada.